দেশ ছাড়ার ৬ মাস পর দলের উদ্দেশে ভার্চুয়ালি ভাষণ দিতে চলেছেন শেখ হাসিনা

বাংলাদেশ: ছাত্র আন্দোলনের জনরোষের মুখে পরে দেশ ছাড়তে বাধ্য হন বাংলাদেশের প্রাক্তন প্রধানমন্ত্রী শেখ হাসিনা। তারপর দেশের সঙ্গে তাঁর কোন যোগাযোগ নেই। আপাতত ভারতে রয়েছেন তিনি। ইতিমধ্যেই দেশ ছাড়ার ৬ মাস কেটে গেছে। আর এবার ৬ মাসের মাথায় শেখ হাসিনা দলের উদ্দেশে দিতে চলেছেন ভার্চুয়াল মাধ্যমে ভাষণ। আজ অর্থাৎ বুধবার এবং বৃহস্পতিবার দলের উদ্দেশে ভাষণ দিতে চলেছেন তিনি।

আরও পড়ুন: ফের নয়া অবতারে ফিরছেন অনুব্রত

উল্লেখ্য, ২০২৪-এর ৫ অগাস্ট ছাত্র আন্দোলনের জেরে দেশ ছাড়তে বাধ্য হন শেখ হাসিনা। আর তারপরেই বাংলাদেশে জায়গা করে নেয় মহম্মদ ইউনুসের অন্তর্বর্তী সরকার। তাদের সরকারও বাংলাদেশে ইতিমধ্যে ৬ মাস পার করে ফেলেছে। ইতিমধ্যেই ইউনুস সরকারকে নিয়েও দেশের মধ্যে শুরু হয়েছে বিক্ষোভ। তবে এবার দীর্ঘ ৬ মাস দেশ ছাড়ার পর আজ অর্থাৎ বুধবার প্রথম ভার্চুয়ালি জনসমক্ষে আসতে চলেছেন তিনি। উল্লেখ্য, গত বছর ছাত্র আন্দোলনের মুখে দেশ ছাড়ার পর আর শেখ হাসিনাকে জনসমক্ষে দেখা যায়নি।

যদিও গত দু মাস যাবৎ শেখ হাসিনা আওয়ামী লিগ সমর্থকদের উদ্দেশে ফোনে ভাষণ দিয়েছেন, তবে এবার ভার্চুয়ালি জনসমক্ষে আসতে চলেছেন তিনি।

দেখুন অন্য খবর